Kliimaministeeriumile

nr 19-26/25/2184-2 vastuseks

**Teema: Palve käsitleda Otepää–Makita teelõigu rekonstrueerimise võimalusi RES 2026–2029 raames**

Austatud ministeerium  
  
Täname teid 21.05.2025 saabunud vastuse eest seoses Otepää valla pöördumisega.  
  
Mõistame, et teehoiutööde kavandamisel tuleb arvestada piiratud eelarvevahenditega. Samas tekib küsimus projekteerimistegevuse otstarbekusest – antud teelõik (Otepää–Makita) on Transpordiameti poolt korduvalt projekteeritud, viimati vaid mõne aasta eest. Sellest tulenevalt on raske mõista, miks pole seni tehtud projektipõhiseid investeeringuid, kuigi ehitusprojekt on sisuliselt valmis ja võimaldaks töödega viivitamatult alustada?  
  
Tee rekonstrueerimise vajadus ei ole pelgalt visioonipõhine, vaid tuleneb objektiivsetest asjaoludest – tee on vajunud, ebatasane ning piirkiirusel sõites tekivad liiklejatele ohtlikud olukorrad. Samuti on puudu kergliiklustee, mille rajamine on võtmetähtsusega piirkonna arenguks ja Nõuni küla elanike liiklusohutuse tagamiseks.  
  
Seetõttu palume kaaluda, kas uue koalitsioonilepingu valguses on võimalik antud teelõigu rekonstrueerimine kavandada lähiaastate investeeringute hulka. Täpsemalt soovime teada, kas on võimalik lisada nimetatud lõik teehoiukavasse riigi eelarvestrateegia 2026–2029 koostamise käigus?  
  
Oleme valmis edasisteks aruteludeks ning koostööks, et leida piirkonna jaoks toimiv ja realistlik lahendus.

Lugupidamisega

Ermo Kruuse

Volikogu aseesimees; eelarvekomisjoni esimees

Otepää Vallavolikogu

Tel: 511 3543